ခမိမြို့၊ ဟယောဂို(မိခတ)

ခမိမြို့ (香美町, Kami-chō) သည် ဂျပန်နိုင်ငံ၊ ဟယောဂိုခရိုင်၊ မိခတဒေသတွင်ရှိသည့် မြို့တစ်ခု ဖြစ်သည်။ ၂၀၂၂ ခုနှစ်၊ မတ်လ ၃၁ ရက်နေ့တွင် မြို့နေခန့်မှန်းလူဦးရေသည် ၁၆,၂၅၆ ဦး၊ အိမ်ထောင်စု ၆၃၈၆ ခု ရှိသည်။ လူဦးရေသိပ်သည်းဆမှာ တစ်စတုရန်းကီလိုမီတာလျှင် ၄၄ ဦး ရှိသည်။ မြို့၏ စုစုပေါင်းဧရိယာမှာ ၄၆၈.၇၇ စတုရန်းကီလိုမီတာ (၁၄၂.၃၈ စတုရန်းမိုင်) ရှိသည်။ အနီးအနားရှိမြို့ဖြစ်သည့် အိုဂျိရို သည် ဂျပန်နိုင်ငံ၏ အလှပဆုံးရွာများစာရင်းတွင် ဖော်ပြခြင်းခံထားရသည်။ ပထဝီသွင်ပြင် ခမိမြို့သည် ဟယောဂိုခရိုင်၏ မြောက်ဘက်ပိုင်းတွင် ရှိပြီး ခင်ခိဒေသတွင် ပါဝင်သည်။ မြို့၏ မြောက်ဘက်တွင် ဂျပန်ပင်လယ်ပြင်ကို မျက်နှာချင်းဆိုင်လျက် တည်ရှိသည်။ မြို့တစ်ခုလုံးသည် "ဆန်းအင်းခိုင်းဂန်းဘူမိဥယျာဉ်" အတွင်း ပါဝင်သည်။ထို့အပြင် မြို့၏ တောင်ဘက်သည့် တောင်ထူထပ်သည့်ဒေသဖြစ်ကာ "ဟယောနိုဆန်း - အုရှိရိုယမ - နဂိဆန်းအမျိုးသားဥယျာဉ်" ၏ နယ်နိမိတ်အတွင်း တည်ရှိနေသည်။ ဂျပန်နိုင်ငံ၏ နှင်းကျဆင်းမှုများသည့် ဒေသကို ခေါ်ဝေါ်သည့် "နှင်းတိုင်းပြည်" ၏ ဧရိယာထဲတွင်လည်း ပါဝင်လျက်ရှိသည်။ ဆောင်းရာသီတွင် နှင်းကျဆင်းမှုများပြားသည်။ ဆက်စပ်နေသည့် မြို့ရွာများ ဟယောဂိုခရိုင် ရှင်းအွန်းဆန်းမြို့ တိုယောအိုခ ယဘုမြို့ တော့တိုရိခရိုင် ဝခဆမြို့ ရာသီဥတု ခမိမြို့သည် နွေရာသီတွင် ပူပြင်းပြီး ဆောင်းရာသီသည် အေးမြသည်။ နှစ်ပတ်လည်ပျမ်းမျှအပူချိန်သည် ၁၄.၇ ဒီဂရီစင်တီဂရိတ် (၅၈.၅ ဒီဂရီဖာရင်ဟိုက်) ရှိသည်။ နှစ်ပတ်လည်ပျမ်းမျှမိုးရေချိန်သည် ၂၂၁၃.၅ မီလီမီတာ (၈၇.၁၅ လက်မ) ရှိသည်။ ဒီဇင်ဘာလသည် အစိုစွတ်ဆုံး ဖြစ်သည်။ ဩဂုတ်လသည် အပူချိန်အမြင့်ဆုံးဖြစ်ကာ ၂၆.၂ ဒီဂရီစင်တီဂရိတ် (၇၉.၂ ဒီဂရီဖာရင်ဟိုက်)ပတ်ဝန်းကျင် ရှိသည်။ ဇန်နဝါရီလသည် အပူချိန်အနိမ့်ဆုံးဖြစ်ပြီး အပူချိန် ၄.၅ ဒီဂရီစင်တီဂရိတ် (၄၀.၁ ဒီဂရီဖာရင်ဟိုက်) ပတ်ဝန်းကျင်ရှိသည်။ မှတ်တမ်းများအရ အမြင့်ဆုံးအပူချိန်မှာ ၁၉၉၄ ခုနှစ်၊ ဩဂုတ်လ ၁၁ ရက်နေ့တွင် ၃၈.၀ ဒီဂရီစင်တီဂရိတ် (၁၀၀.၄ ဒီဂရီဖာရင်ဟိုက်) ရှိခဲ့သည်။ အအေးဆုံးအနေဖြင့် ၁၉၈၁ ခုနှစ်၊ ဖေဖော်ဝါရီလ ၂၆ ရက်နေ့တွင် အပူချိန် အနှုတ် ၆.၄ ဒီဂရီစင်တီဂရိတ် (၂၀.၅ ဒီဂရီဖာရင်ဟိုက်) ရှိခဲ့သည်။ လူဦးရေဆိုင်ရာ ဂျပန်နိုင်ငံ၏ လူဦးရေစာရင်းအရ ခမိမြို့၏ လူဦးရေသည် ၂၀၂၀ ပြည့်နှစ်တွင် ၁၅,၀၆၄ ဦး ရှိခဲ့သည်။ ခမိမြို့လူဦးရေသည် ၁၉၂၀ ခုနှစ်ကတည်းက ကျဆင်းလျက်ရှိသည်။ သမိုင်းကြောင်း လက်ရှိကာလ ခမိမြို့ဧရိယာသည် ရှေးခေတ် တဂျိမတိုင်းပြည်အတွင်း ပါဝင်ခဲ့သည်။ အဲဒိုခေတ်တွင် အိုဇုရှိပိုင်နက်နှင့် တိုယောအိုခပိုင်နက်ဟူ၍ ခွဲခြားခဲ့သည်။ မဲဂျိခေတ်ပြုပြင်ပြောင်းလဲရေးကာလတွင် ခဆုမိရွာ (香住) ကို မိခမိဒေသအတွင်း ထည့်သွင်းခဲ့သည်။ နောက်ပိုင်းတွင် ခဆုမိရွာသည် ဟယောဂိုခရိုင်ရှိ ခိနိုဆခိဒေသ ဖြစ်လာခဲ့သည်။ ၁၉၂၅ ခုနှစ်၊ အောက်တိုဘာလ ၁ ရက်နေ့တွင် မြို့အဖြစ် သတ်မှတ်ခဲ့သည်။ ၂၀၀၅ ခုနှစ်၊ ဧပြီလ ၁ ရက်နေ့တွင် မိခတဒေသတွင် ပါဝင်သည့် မိခတမြို့နှင့် မုရအိုခမြို့များနှင့်အတူ ခဆုမိမြို့တို့ကို ပေါင်းစပ်ကာ "ခမိမြို့" အဖြစ် ဖွဲ့စည်းခဲ့သည်။ စီးပွားရေး ခမိမြို့သည် စိုက်ပျိုးရေးနှင့် စီးပွားဖြစ်ငါးဖမ်းလုပ်ငန်းကို ပေါင်းစပ်လုပ်ကိုင်ကြသည်။ ရေခဲကဏန်းများ ဖမ်းရန်အတွက် ထင်ရှားသည့် ငါးဖမ်းနေရာလည်း ဖြစ်သည်။ "တဂျိမအမဲသား" ထွက်ရှိသဖြင့် မြို့သည် လူသိများသည်။ ပညာရေး အစိုးရပိုင်မူလတန်းကျောင်း ဆယ်ခုနှင့် အလယ်တန်းကျောင်း သုံးခု ရှိသည်။ ၎င်းတို့ကို မြို့နယ်အစိုးရက စီမံသည်။ အစိုးရအထက်တန်းကျောင်း နှစ်ခုရှိပြီး ဟယောဂိုခရိုင်ပညာရေးဌာနက စီမံသည်။ ထို့အပြင် ခရိုင်အစိုးရသည် မသန်စွမ်းသူများအတွက် အထူးပညာရေးကျောင်းတစ်ခုကိုလည်း ဖွင့်လှစ်ထားသည်။ ပို့ဆောင်ဆက်သွယ်ရေး ရထားလမ်း JR West – San'in Main Line Satsu - Shibayama - Kasumi - Yoroi -Amarube ကားလမ်း National Route 9 National Route 178 National Route 482 ညီအစ်မမြို့များ Amagasaki, Hyogo Prefecture, Japan Kadoma, Osaka Prefecture, Japan Suita, Osaka Prefecture, Japan စိတ်ဝင်စားဖွယ်နေရာများ Amarube Viaduct Mount Hachibuse (鉢伏山) (1,221 metres), a sacred mountain in the Oomoto religion San'in Kaigan Geopark Tajima Plateau Botanical Gardens ပြင်ပလင့်များ Wikimedia Commons ရှိ Kami, Hyōgo နှင့်ပတ်သက်သော မီဒီယာများ Kami official website (in ဂျပန်) ကိုးကား